Η εφαρμογή της Δημιουργικής Λογιστικής στις χρηματοοικονομικές καταστάσεις
Creators: name: Παπαδοπούλου, Ευθυμία Γεωργίου
Publisher: name: Aristotle University of Thessaloniki
Year: 2017
Subjects: Δημιουργική Λογιστική
Παραποίηση
Μοντέλο Beneish
Creative Accounting
Misrepresentation
Beneish Model

description: Η παρούσα διπλωματική εργασία ασχολείται με το φαινόμενο της Δημιουργικής Λογιστικής και το πώς αυτή εφαρμόζεται στις χρηματοοικονομικές καταστάσεις. Η έρευνα βασίζεται στην ανάλυση των δημοσιευμένων χρηματοοικονομικών καταστάσεων των επιχειρήσεων, καθώς επίσης και στα πιστοποιητικά των Ορκωτών Ελεγκτών. Θα εφαρμόσουμε το Beneish Model και θα προσπαθήσουμε να δείξουμε αν η οικονομική κρίση που μαστίζει την Ελλάδα τα τελευταία χρόνια, σχετίζεται θετικά με την πιθανότητα να παραποιούν οι επιχειρήσεις τις χρηματοοικονομικές τους καταστάσεις. Επίσης θα προσπαθήσουμε να δείξουμε αν υπάρχει θετική συσχέτιση του M-score με τις εκθέσεις των Ορκωτών Ελεγκτών στις επιχειρήσεις που εμφανίζουν πιθανότητα παραποίησης βάσει του συγκεκριμένου μοντέλου. Στόχος της εργασίας αυτής είναι η ενίσχυση της ακαδημαϊκής έρευνας και ο εμπλουτισμός της υπάρχουσας βιβλιογραφίας, έτσι ώστε να συμβάλει κατά το μέγιστο δυνατό στην προστασία από τις επιπτώσεις του συγκεκριμένου φαινομένου, οι οποίες έχουν πάρει τα τελευταία χρόνια ανησυχητικές διαστάσεις και αφορούν άμεσα και έμμεσα όλους του πολίτες ενός κράτους.Με βάση τα αποτελέσματα της έρευνας, η οικονομική κρίση δεν φαίνεται να έχει θετική συσχέτιση με την πιθανότητα παραποίησης του Beneish Model. Γεγονός βέβαια το οποίο εγείρει ερωτηματικά, διότι θα περίμενε κανείς ότι η οικονομική κρίση θα ωθούσε τις επιχειρήσεις στην παραποίηση των οικονομικών τους καταστάσεων, προκειμένου να ανταπεξέλθουν στο ιδιαιτέρως ανταγωνιστικό και σκληρό επιχειρησιακό περιβάλλον. Επίσης, όσον αφορά τις εκθέσεις των Ορκωτών Ελεγκτών, φαίνεται ότι υπάρχει θετική συσχέτιση με τα αποτελέσματα του μοντέλου που εφαρμόσαμε. Πιο συγκεκριμένα, στις επιχειρήσεις στις οποίες το Beneish Model εμφανίζει πιθανότητα παραποίησης, η γνώμη που διατυπώνουν οι Ορκωτοί Ελεγκτές είναι συνήθως Γνώμη με έμφαση ή Γνώμη με εξαιρέσεις. Εν κατακλείδι, θα μπορούσαμε να πούμε ότι οι εκθέσεις των Ορκωτών Ελεγκτών παρέχουν μια δικλείδα ασφαλείας την οποία μπορούν και πρέπει να λαμβάνουν υπόψη τους όσοι θέλουν να αξιολογήσουν την συνολική εικόνα μιας επιχείρησης
description: This diploma thesis studies the phenomenon of Creative Accounting and how it is implemented on financial statements. Our research is based on the analysis of published accounting statements from various enterprises, as well as the sworn inspectors’ certificates. We will use the Beneish Model and try to demonstrate whether the economic crisis, that has plagued Greece for the past years, is positively correlated to the probability of misrepresentation of the enterprises. Moreover, we will try to demonstrate whether there is a positive correlation between M-score and the reports made by the auditors in the enterprises where there is a probability of misrepresentation, according to our model.Our objective is to reinforce the academic research and enrich the already existent bibliography, so as to contribute as much as possible in the prevention of the impact of such phenomena, which have been on the increase for the past years and affect all citizens directly or indirectly. According to the results of our research, there isn’t a positive correlation between the economic crisis and the probability of the Beneish Model misrepresentation. This is a fact that raises questions, since one would expect that the economic crisis would have urged enterprises to misrepresent their financial statements in order for them to deal with an increasingly competitive and tough market. In addition, as far as the auditors’ reports are concerned, there seems to be a positive correlation according to the results of our model. More specifically, the auditors usually express “Emphasized Opinions” and “Opinions with exceptions” about the enterprises in which the Beneish Model shows a probability of misrepresentation. In conclusion, we could say that the auditors’ reports provide us with a safety valve, which anyone who would like to assess the general state of an enterprise should take into account